Lav et referat af nedenstående tekst:

Tekst:
45 medarbejdere hos Rahbek Filet på havnen i Hirtshals fik i dag beskeden om, at produktionen lukker til sommer. Det sker, fordi den bornholmske producent A. Espersen samler produktionen af fiske-færdigretter i Fredericia. - Det er en trist dag. Bygningerne skal sælges, siger den daglige leder kortfattet i døren, inden han lukker og slukker for i dag. Ledelsen hos A. Espersen beskriver besparelserne som omfattende og nødvendige. Indenfor de næste tre uger vil der blive gennemført overenskomstmæssige forhandlinger med medarbejdere. - Størstedelen af medarbejderne bliver afskediget. En mindre del kan blive tilbudt at flytte med produktionen, men det må forhandlingerne afklare, siger Klaus B. Nielsen, der er koncernchef hos A. Espersen.

Referat:
Til sommer lukker produktionen i Hirtshals. 45 arbejdspladser forsvinder.